กินยาคุมแบบ 28 เม็ด แผงที่ 2 เม็ดที่ 12 แล้ว ประจำเดือนยังไม่มาเลยคะ พวกรุ่นพี่บอกว่าแผงแรกหมดไปแล้ว ประจำเดือนยังไม่มาก็ให้กินต่อไปเลย ตอนนี้แผงที่ 2 ยังไม่มาเลยคะ เดือนที่แล้วประจำเดือนมาวันที่5 ตอนนี้ยังไม่มาเลย เครียดมากเลยคะ จะมีสิทธิ์ท้องไหมคะแบบนี้
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @การรับประทานยาคุมกำเนิดสม่ำเสมอถูกต้อง สามารถลดโอกาสตั้งครรภ์ได้มากค่ะ แต่มีโอกาสที่การคุมกำเนิดล้มเหลวหรือตั้งครรภ์อยู่ร้อยละ 0.3 @ดังนั้นแนะนำให้ ทดสอบการตั้งครรภ์ดูนะคะ หากไม่ตั้งครรภ์ ให้รอดูก่อนได้ค่ะ แต่หากขาดประจำเดือนเกิน 3เดือน ควรไปพบแพทย์เพื่อตรวจวินิจฉัยโรคอีกทีนะคะ